
Martin, 08/2026

ČASŤ 1 - VŠEOBECNÉ INFORMÁCIE
1 Identifikácia obstarávateľa
MH Teplárenský holding, a.s., Turbínová 3, 831 04 Bratislava – mestská časť Nové Mesto (ďalej aj len MHTH)

2 Predmet zákazky
Predmetom zákazky sú nátery plynových potrubí a nosných konštrukcií. Podrobné vymedzenie predmetu zákazky tvorí časť 3 - Opis predmetu zákazky.      
  
3 Typ zmluvy
Výsledkom obstarávania bude uzatvorenie objednávky, v súlade s ponukou účastníka a VZP obstarávateľa.  

4 Miesto a termín realizácie predmetu zákazky
      Miesto realizácie: MH Teplárenský holding, a.s., závod Martin, Robotnícka 17, 036 01 Martin
Termín realizácie: do 31.10.2026                                         
             
5 Obhliadka miesta realizácie zákazky
Účastníkom sa dôrazne odporúča vykonať obhliadku miesta realizácie zákazky, pre získanie všetkých informácií, potrebných na prípravu a spracovanie ponuky. Účastníci, ktorí prejavia záujem o vykonanie ohliadky miesta  realizácie zákazky, dostanú informácie u zodpovednej osoby obstarávateľa:   Ing. Peter Hanakovič, tel. +421 948 486 735, peter.hanakovic@mhth.sk
Spoločný termín obhliadky za účasti všetkých uchádzačov 13.8.2026,  10:00 hod., prípadný ďalší termín 19.8.2026, 10:00 hod.

6 Vysvetľovanie a doplnenie súťažných podkladov
	V prípade potreby objasniť súťažné podklady, poskytovanie vysvetlení a iné dorozumievanie medzi obstarávateľom a účastníkmi, sa bude uskutočňovať písomnou formou – elektronicky prostredníctvom modulu „Zapečatené ponuky“.			
	Za včas doručenú požiadavku účastníka o vysvetlenie súťažných podkladov sa považuje požiadavka doručená v písomnej forme najneskôr 3 dni pred uplynutím lehoty na predkladanie ponúk. 	
	Ak je to nevyhnutné, obstarávateľ môže doplniť informácie uvedené v súťažných podkladoch, ktoré oznámi súčasne všetkým účastníkom najneskôr 2 dni pred lehotou na predkladanie ponúk.

7 Obsah ponuky
Ponuka predložená účastníkom musí obsahovať nasledovné doklady a dokumenty preukazujúce splnenie podmienok účasti a požiadaviek obstarávateľa v súťaži:
7.1 doklad o oprávnení podnikať, respektíve doklad o zapísaní v profesijnom zozname  vedenom profesijnou organizáciou. V predmete podnikania musí byť zapísaný predmet podnikania oprávňujúci účastníka poskytovať požadovaný predmet zákazky,
7.2 min. 2 referencie o vykonávaní rovnakej resp. obdobnej činnosti v posledných 5 rokoch;  referencie musia obsahovať kontakt na zodpovednú osobu obchodného partnera,
7.3 opis dodávok a prác v zmysle požiadaviek obstarávateľa uvedených v časti 3 týchto súťažných podkladov a návrh harmonogramu realizácie prác, 
7.4 ponukovú cenu určenú podľa časti 4 týchto súťažných podkladov,


8 Predloženie ponuky

	Účastník môže predložiť iba jednu ponuku. Účastníkom sa nepovoľuje predložiť variantné riešenie. 
	Účastník predkladá ponuku elektronicky v module „Zapečatené ponuky“. V prípade ak účastník predloží ponuky iným spôsobom (napríklad poštovou zásielkou, osobne, e-mailom), nebude sa na jeho ponuku prihliadať.

9 Termín predkladania ponúk
Lehota na predkladanie ponúk: 21.8.2026, do 10:00 hod.
10 Doplnenie, zmena a odvolanie ponuky
Účastník môže predloženú ponuku dodatočne doplniť, zmeniť alebo odvolať do uplynutia lehoty podľa bodu 9.

11 Preskúmanie ponúk
	Obstarávateľ preskúma, či všetky ponuky spĺňajú požiadavky obstarávateľa a rozhodne, či ponuka:
· obsahuje všetky náležitosti určené v bode 7 tejto časti súťažných podkladov,
· zodpovedá ďalším pokynom a  náležitostiam  uvedeným v týchto súťažných podkladoch a vo výzve k súťaži.
	Platnou ponukou je ponuka, ktorá vyhovuje všetkým požiadavkám a špecifikáciám podľa týchto súťažných podkladov a výzvy k súťaži a zároveň neobsahuje žiadne obmedzenia alebo výhrady, ktoré sú v rozpore s uvedenými požiadavkami. Ostatné ponuky budú zo súťaže vylúčené.
		
12 Vysvetľovanie ponúk
	Obstarávateľ môže požiadať elektronicky prostredníctvom modulu „Zapečatené ponuky“ účastníkov o písomné vysvetlenie ponúk. Nesmie však vyzývať ani prijať ponuku účastníka na zmenu, ktorou by sa ponuka zvýhodnila.
	Obstarávateľ vylúči ponuku účastníka z procesu vyhodnocovania:
· ak neuzná vysvetlenie návrhu ceny alebo vysvetlenie ponuky za dostatočné alebo
· ak účastník neposkytne vysvetlenie návrhu ceny alebo vysvetlenie ponuky v lehote určenej obstarávateľom.
	
13 Vyhodnotenie ponúk
	Obstarávateľ hodnotí tie ponuky, ktoré neboli podľa bodu 11 a 12 zo súťaže vylúčené. 
	Pri vyhodnocovaní ponúk postupuje Obstarávateľ len podľa kritéria na vyhodnotenie ponúk   súťaže a spôsobom určeným v časti  2. Kritérium na vyhodnotenie ponúk.

14 Platnosť ponuky
Lehota viazanosti ponúk je stanovená do 30.9.2026.

15 Práva obstarávateľa
Obstarávateľ si vyhradzuje právo:
· v priebehu súťažnej lehoty zmeniť, spresniť, alebo doplniť podmienky zadania, a to písomne vo vzťahu k všetkým účastníkom rovnako, 
· súťaž zrušiť, 
· odmietnuť všetky ponuky a neuzavrieť zmluvu so žiadnym z účastníkov,
· ďalej rokovať s účastníkmi o ponukovej cene a ďalších podmienkach ponuky,
· ponuky vyhodnocovať v ďalších kolách; aj formou e-aukcie.
ČASŤ 2 – KRITÉRIA NA VYHODNOTENIE PONÚK

Komisia na vyhodnotenie ponúk porovná a vyhodnotí iba tie ponuky, ktoré sa pre účely týchto súťažných podkladov nepovažujú za neplatné.
Jediným kritériom na vyhodnotenie ponúk je najnižšia cena za dodanie predmetu obstarávania vyjadrená  v eurách, s uvedením ceny bez DPH, vypočítaná podľa časti 4 - Spôsob určenia ceny. Poradie účastníkov sa určí porovnaním výšky navrhnutých ponukových cien. Úspešný bude ten účastník, ktorý požaduje za dodanie predmetu obstarávania najnižšiu cenu. 

ČASŤ 3 - OPIS PREDMETU ZÁKAZKY

[bookmark: _Hlk145508649]Predmetom zákazky je oprava náterov plynových potrubí a nosných oceľových konštrukcií v predpokladanom rozsahu:
· Odhadovaná plocha potrubí: cca 300m2
· Dĺžky potrubí (cca):
DN20 - 2,1m
DN25 - 18,9m
DN32 - 3,4m
DN40 - 19m
DN80 - 15m
DN100 - 42m
DN150 - 360m
DN200 - 52m
DN300 - 32m
· Počet nosných oceľových konštrukcií: cca 12ks
· Odhadovaná plocha potrubných mostov: cca 2000m2

Požiadavky na vykonanie diela

· Zriadenie  staveniska z pohľadu BOZP a PO (nariadenie vlády č. 396/2006 o minimálnych bezpečnostných a zdravotných požiadavkách na stavenisko a vyhlášku č. 374/1990 Zb. o bezpečnosti práce a technických zariadení pri stavebných prácach)
· Zabezpečenie jednotlivých pracovníkov zodpovedajúcim materiálno-technickým vybavením (napr. práca vo výškach), podľa platnej legislatívy
· Vybavenie pracovníkov potrebnými OOPP

Ochrana životného prostredia a nakladanie so znečistenou vodou

· pri vykonávaní tlakového čistenia potrubí a OK vodou je zhotoviteľ povinný prijať všetky potrebné opatrenia na zabránenie úniku znečistenej vody, kalov, koróznych produktov, zvyškov starých náterov a ostatných nečistôt do kanalizácie. Zhotoviteľ je povinný zabezpečiť zachytávanie, zhromažďovanie a odčerpanie znečistenej vody vznikajúcej pri čistení. Znečistená voda nesmie byť bez predchádzajúceho súhlasu prevádzkovateľa kanalizácie vypúšťaná do kanalizačnej siete ani do dažďovej kanalizácie. Zhotoviteľ je zároveň povinný zabezpečiť odvoz a zneškodnenie vzniknutej znečistenej vody a zachytených pevných nečistôt v súlade s platnými právnymi predpismi a požiadavkami prevádzkovateľa kanalizácie. Spôsob zabezpečenia zachytávania a nakladania so znečistenou vodou je zhotoviteľ povinný navrhnúť a zabezpečiť vo vlastnej réžii. Všetky náklady súvisiace so zachytávaním, zberom, odčerpaním, odvozom a zneškodnením znečistenej vody a vzniknutých nečistôt musia byť zahrnuté v cene diela. Zhotoviteľ zodpovedá za prípadné škody alebo náklady vzniknuté v dôsledku úniku znečistenej vody alebo iných nečistôt do kanalizačnej siete, pôdy alebo okolitého prostredia.
Príprava podkladu
Vzhľadom na zložitosť konštrukcie (potrubné mosty) sa abrazívne otryskanie nevykonáva – hlavnou metódou prípravy podkladu je kombinácia vysokotlakového umytia a ručného mechanického čistenia.
· Odstránenie oleja a mastnoty vhodným detergentom.
· Odstránenie solí a ostatných nečistôt umytím vysokotlakovou vodou min. 500 bar.
· Ručné mechanické čistenie drôtenými kefami a elektrickým náradím (rotačné kefy, brúsne kotúče a pod.) podľa STN EN ISO 8501-1 (príloha ISO 8501-1:2007/Cor 1 – ručne/mechanicky čistené povrchy) – dosiahnutie stupňa prípravy min. St 2, na celej ploche vrátane zvarov, hrán a ťažko prístupných miest.
· Odstránenie voľnej, odlupujúcej sa hrdze a starého náteru so slabou súdržnosťou; pevne priľnutý pôvodný náter možno v odôvodnených prípadoch ponechať ako súčasť podkladu.
· Povrch musí byť pred aplikáciou náteru suchý a čistý.
· Aplikáciu náteru vykonať do 4 hodín od čistenia povrchu na St2 pri relatívnej vlhkosti do 80%.
· Teplota podkladu musí byť minimálne 3 °C nad rosným bodom.
Skladba náterového systému
Systém pozostáva z celoplošného dvojvrstvového náteru (základný + vrchný náter).
	Vrstva
	Druh materiálu (generický popis)
	Hrúbka DFT
	Počet vrstiev

	1. Základný náter
	Epoxid-mastiková náterová hmota pigmentovaná hliníkom a železnou sľudou (MIO), obsah sušiny cca 80 obj. %, s obsahom VOC do 180g/l, vhodná na hrubovrstvové aplikácie
	100 µm
	1

	2. Vrchný náter
	2K vysokosušinový, chemicky vytvrdzujúci alifatický polyuretánový náter predkvalifikovaný podľa NORSOK M-501, lesklý, farebný odtieň podľa vzorkovníka RAL, obsah sušiny cca 63 obj. %
	80 µm
	1

	Celková hrúbka systému
	Základný + vrchný náter (celoplošne)
	180 µm
	2



Navrhovaný náterový systém (epoxid-mastikový základný náter s hrúbkou 100 µm + alifatický polyuretánový vrchný náter s hrúbkou 80 µm, spolu 180 µm DFT) je svojou skladbou, typom náterových hmôt a hrúbkou navrhnutý v zmysle koróznej kategórie C4 (vysoká agresivita prostredia) podľa STN EN ISO 12944-2. Ide o odborné stanovisko spracovateľa vychádzajúce z parametrov navrhnutého systému; konečné zaradenie prevádzky do koróznej kategórie odporúčame overiť aj podľa skutočných miestnych podmienok (vlhkosť, znečistenie ovzdušia, prítomnosť chemikálií).

Poznámka: uvedené hrúbky sú teoretické hodnoty DFT (hrúbka suchého filmu) podľa podkladov; reálna spotreba materiálu sa počíta s aplikačnou stratou cca 20–30 % v závislosti od poveternostných podmienok, členitosti konštrukcie, počtu vrstiev a spôsobu aplikácie.
Spôsob aplikácie
· Aplikácia výhradne ručne – štetcom a valčekom. Strojné vysokotlakové striekanie sa vzhľadom na zložitú, členitú konštrukciu (potrubné mosty) nepoužije.
· Na hranách, zvaroch a ostatných kovových detailoch sa vyžaduje pásový ("stripe coat") náter štetcom pred celoplošnou aplikáciou.
· Dodržať medzičasy schnutia/pretierania a ostatné aplikačné parametre uvedené v technických listoch jednotlivých materiálov (teplota podkladu min. 3 °C nad rosným bodom, kontrola vlhkosti).
· Prípadné riedenie materiálu konzultovať s dodávateľom náterových hmôt; riedidlá a čistiace prostriedky sú pre základný a vrchný náter odlišné.
· Vonkajší antikorózny náter, farba žltá RAL 1021 - plynové potrubia. Vonkajší antikorózny náter, farba zelená RAL 6011 - nosné konštrukcie.  
Zhrnutie
Navrhovaný systém: dvojvrstvový organický náter na báze epoxid (základ) / alifatický polyuretán (vrch) v celkovej hrúbke 180 µm DFT. Vzhľadom na zložitosť konštrukcie (potrubné mosty) sa podklad pripravuje bez abrazívneho otryskania – vysokotlakovým umytím a ručným mechanickým čistením, a náter sa aplikuje výhradne ručne štetcom a valčekom. 

Účastník v ponuke uvedie výrobcu a typ farby, ktorá bude použitá pri realizácií diela.
Pri realizácii náterov bude vykonávané meranie hrúbky náterov pracovníkmi obstarávateľa. 
· Náterový systém musí byť navrhnutý pre kategóriu korozívnosti C4 podľa STN EN ISO 12944-2
· Minimálna nominálna suchá hrúbka náterového systému musí zodpovedať požiadavkám výrobcu náterového systému pre kategóriu korozívnosti C4 a požadovanú životnosť

Zariadenie staveniska
Stavenisko musí spĺňať nasledovné požiadavky:
a) byť zabezpečené pred vstupom cudzích osôb na miesta, kde môže dôjsť k ohrozeniu života alebo zdravia, a to prípadne aj úplným ohradením,
b) umožňovať bezpečné uloženie stavebných výrobkov a stavebných mechanizmov a umiestnenie zariadenia staveniska,
c) umožňovať bezpečný pohyb osôb vykonávajúcich stavebné práce,
d) mať zabezpečený odvoz alebo likvidáciu odpadu,
e) mať vybavenie potrebné na vykonávanie stavebných prác a na pobyt osôb vykonávajúcich práce,
h) byť zriadené a prevádzkované tak, aby bola zabezpečená ochrana zdravia ľudí na stavenisku a v jeho okolí, ako aj ochrana životného prostredia podľa osobitných predpisov.

Dokumentácia diela
· protokol o odovzdaní a prevzatí diela,
· stavebný denník – originál alebo prvá kópia (čitateľná),
· údajové listy a karty bezpečnostných údajov od použitých materiálov.
Likvidácia odpadu
Nakladanie s odpadmi (triedenie, zhromažďovanie, zneškodňovanie alebo zhodnocovanie)  vzniknutými pri plnení zákazky zabezpečuje úspešný uchádzač na vlastné náklady. Bude pri tom postupovať podľa príslušných všeobecne záväzných právnych predpisov, vrátane interných predpisov obstarávateľa.
Úspešný uchádzač je povinný v priebehu realizácie diela a jeho dokončovania udržiavať pracovisko vyčistené. Bude priebežne odstraňovať odpad z pracoviska a postupovať pritom v súlade s predpismi o nakladaní s odpadmi.

Protiplnenie obstarávateľa
· vstupné bezpečnostné školenie
· dostupná dokumentácia zariadení k nahliadnutiu
· napojenie na odber elektrickej energie pre potreby montážnych prác; miesto pripojenia určuje obstarávateľ,
· počas celej realizácie diela priestorovo regulovaný bezpečný prístup, vstupy ku všetkým objektom, v ktorých sa dielo vykonáva a vjazd do areálu obstarávateľa v nevyhnutnom rozsahu,
· sociálne priestory.

ČASŤ 4 - SPÔSOB URČENIA CENY
Cena musí byť stanovená v zmysle zákona NR SR č. 18/1996 Z. z. o cenách v znení zákona č.196/2000 Z. z., vyhlášky MF SR č.87/1996 Z. z., ktorou sa vykonáva zákon NR SR č.18/1996 Z. z. o cenách v znení vyhlášky MF SR č. 375/1999 Z. z.
Účastníkom navrhovaná cena v ponuke bude uvedená v eurách bez DPH.

Účastník v ponuke predloží podrobnú cenovú špecifikáciu dodávok a prác podľa výkazu výmer (Príloha č.1 týchto SP).

Náklady na realizáciu náterov neuvedené položkovite vo výkaze výmer, budú rozpočítané do položiek uvedených vo výkaze výmer. Fakturácia bude vykonávaná na základe skutočne realizovaných prác.

Celková cena podľa súpisu položiek bude zahŕňať všetky náklady a výdavky, ktoré môžu súvisieť s úplnou realizáciou dodávky vrátane dopravných nákladov a ďalších nákladov súvisiacich s dodaním predmetu zákazky, t. j. licenčné poplatky, poistenie, poplatky za vybavenie certifikátov a osvedčení, resp. iných ciel a daní podľa Incoterms. 
Cena bude uvedená na parite: DDP Martin, bez DPH.
Pri oceňovaní položiek sa musia zohľadniť obchodné podmienky, požiadavky obstarávateľa, popisy prác a použitých materiálov.

ČASŤ 5 – OBCHODNÉ PODMIENKY
Zmluvné podmienky realizácie predmetu zákazky sú stanovené Všeobecnými zmluvnými podmienkami MHTH a Podmienkami bezpečného výkonu prác.  
Obstarávateľ  požaduje  záručnú dobu v trvaní 60 mesiacov na dodaný materiál a na výsledok uskutočnených prác a min. 36 mesiacov na farebnú stálosť, počítaných odo dňa odovzdania a prevzatia diela. 
Kvalita zhotoveného diela bude v súlade so súčasne platnými STN, právnymi predpismi a bude zodpovedať účelu, pre ktoré sa zhotovené dielo obvykle používa.
[bookmark: _Hlk102495489]




	typ zmluvného nastavenia alebo podmienky
	

	typ zmluvného vzťahu
	objednávka + VOP

	spôsob fakturácie 
	poskytnutie plnenia

	splatnosť faktúry zo strany MHTH
	30 dní

	zálohové platby
	NIE

	výška fakturácie
	90 % pri odovzdaní a prevzatí (drobné vady a nedorobky) - zostatok po odstránení

	lehota na odstránenie drobných vád a nedorobkov
	30 dní

	zmluvná pokuta za neodovzdanie diela riadne a včas
	200 EUR za každý deň omeškania 

	zmluvná pokuta - vady za omeškanie sa s odstránením drobných vád a nedorobkov 
	50 EUR za vadu a deň omeškania

	zmluvná pokuta - (vady brániace užívaniu diela v záručnej dobe) - za jej neodstránenie
	200 EUR za každý deň omeškania 

	garantované hodnoty podstatného charakteru
	N/A

	zmluvné pokuty BOZP 
	podľa prílohy - Pravidlá BOZP

	náhrada škody bez limitácie jej výšky
	N/A

	banková záruka za záručnú dobu
	N/A

	banková záruka za riadne vykonanie diela
	N/A

	dĺžka trvania záručnej doby 
	60 mesiacov 

